
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 29P/1/2025 8725200079 12. 02. 2025 JUDr. Marián Furman ECLI:SK:OSPP:2025:8725200079.1
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Marián Furman, vo veci starostlivosti o maloletú matku A. B., nar. XX.XX.XXXX, bytom ako rodičia, zastúpená kolíznym opatrovníkom: Úrad práce, sociálnych vecí a rodiny Poprad, dieťa rodičov – matka: A. B., nar. XX.XX.XXXX, bytom C. XXX/XXXX, D. a otec: E. B., nar. XX.XX.XXXX, bytom C. XXX/XXXX, D., v konaní začatom na návrh maloletej zastúpenej matkou o priznanie rodičovských práv a povinností vo vzťahu k osobnej starostlivosti o maloleté dieťa: F. G., nar. XX.XX.XXXX, bytom ako matka, za účasti otca novonarodeného dieťaťa: H. G., nar. XX.XX.XXXX, bytom C. XXX/XXX, D., takto rozhodol: I. P r i z n á v a maloletej A. B., nar. XX.XX.XXXX rodičovské práva a určuje povinnosti vo vzťahu k osobnej starostlivosti o maloletú F. G., nar. XX.XX.XXXX. II. V prevyšujúcej časti návrh z a m i e t a. III. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 zákona č. 160/2015 Z. z. Civilný sporový poriadok (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 3. Po vyhlásení rozsudku, jeho odôvodnení a poučení o opravnom prostriedku sa všetci účastníci konania vzdali práva podať proti tomuto rozsudku odvolanie, preto v súlade s ustanovením § 221 CSP v spojení s ustanovením § 2 ods. 1 CMP písomné vyhotovenie tohto rozsudku neobsahuje odôvodnenie. 4. O trovách konania rozhodol súd podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725200079.1 (dáta aktuálne k 3. 11. 2026). Záväzné je znenie zverejnené súdom.




